प्रधानमन्त्री भएको दुई हप्तामा पुष्पकमल दाहाल ‘प्रचण्ड’ले आइतबार तेस्रो पटक मन्त्रिपरिषद विस्तार गरेका छन् ।
तेस्रो पटक आफ्नो पार्टी नेकपा माओवादी केन्द्रबाट पाँच मन्त्री थपेपनि उनले न महिला मन्त्री समेट्न सकेका छन् न त सत्ता साझेदार काँग्रेसका मन्त्रीहरुनै थप्न सकेका ।
मन्त्रीको टुंगो लगाएपछि राष्ट्रपति कार्यालय शितल निवासमा दिउँसो तीन बजे नयाँ मन्त्रीहरुले शपथ खाँदैछन् ।
यसरी मन्त्री बन्ने भाग्यमानीहरुमा जनार्दन शर्मा 'प्रभाकर', हितराज पाण्डे, राम कार्की, डिआर पौडेल र अजयशंकर नायक रहेका छन् ।
थपिएका नयाँ मन्त्रीहमध्ये प्रभाकरले उर्जा, कार्कीले सञ्चार, पाण्डेले स्थानीय विकास, पौडेलले शिक्षा र नायकले कानुन मन्त्रालय पाएका छन् ।
माओवादीले यसअघि नै कृष्णबहादुर महरालाई उपप्रधान तथा अर्थ, दलजीत श्रीपाइली युवा तथा खेलकुद र गौरीशंकर चौधरीलाई कृषि मन्त्रालयको जिम्मेवारी दिइसकेको छ ।
तर सत्ता साझेदार रहेको नेपाली कांग्रेसले भने पार्टी भित्रका नेताहरुलाई भागवण्डा गरेर नेताहरुको सिफारीस अनुसार नयाँ मन्त्री बनाउन सकेको छैन् ।
काँग्रेसमा सभापती शेरबहादुर देउवा, रामचन्द्र पौडेल सहित कृष्ण सिटौला लगायतका नेताहरुलाई भागवण्डा गरेर मन्त्री पठाउनु पर्दा सकस परेको हो ।
नेपाली काँग्रेस भातृ संस्था नेविसंघको महाधिवेशन विवादमा रुमल्लीरहेको छ भने सरकारमा पठाएका मन्त्री र बन्न चाहनेहरुको हानाथापले गर्दा समेत अझै अन्योलमा छ ।
संघीय समाजवादी फोरमका अध्यक्ष उपेन्द्र यादवले सरकारले दुई चरणको निर्वाचनका बीचमा संविधान संशोधन गर्ने प्रतिबद्धता जनाएकाले निर्वाचन प्रक्रियामा भाग लिएको बताउनुभएको छ ।
आज पार्टी केन्द्रीय कार्यालय तीनकुनेमा आयोजित पत्रकार सम्मेलनमा अध्यक्ष यादवले दोश्रो चरणको स्थानीय तह निर्वाचन प्रक्रिया अघि बढाउनु अघि नै संविधान संशोधन गर्नुपर्ने बताउनुभयो ।
उहाँले प्रधानन्यायधीशविरुद्ध ल्याइएको महाभियोग प्रस्तावले लोकतन्त्र र न्यायिक स्वतन्त्रतामाथि असर पार्ने भएकाले तत्काल प्रस्ता फिर्ता लिन माग गर्नुभयो ।
काठमाडौं । मधेस केन्द्रित राष्ट्रिय जनता पार्टी नेपाललाई स्थानीय तह निर्वाचनको दोस्रो चरणमा सहभागी गराउन केही दिन निर्वाचन सार्न सत्ता र प्रतिपक्षको शीर्ष तहमा सहमति भएको छ ।
प्रधानमन्त्री पुष्पकमल दाहालले जेठ ३१ को स्थानीय तहको दोस्रो निर्वाचन साता दस दिन सारेर भए पनि राष्ट्रिय जनता पार्टी नेपाललाई चुनावमा सहभागी गराउने प्रस्ताव राख्नुभएपछि एमाले अध्यक्ष केपी ओलीले मौन समर्थन गर्नुभएको थियो ।
प्रधानमन्त्रीनिवास बालुवाटारमा आइतबार राति बसेको बैठकमा स्थानीय तहको निर्वाचन साता-दस दिन सारेर भए पनि संसद्मा प्रतिनिधित्व गर्ने सबै दललाई सहभागी गराउने अनौपचारिक सहमति भएको हो ।
दाहालले जेठ ३१ गते हुने स्थानीय तहको दोस्रो निर्वाचन साता-दस दिन सारेरै भए पनि राजपालाई चुनावमा सहभागी गराउने प्रस्ताव राख्दै उक्त विषय संविधान, ऐन, कानुनअनुसार के कसरी मिलाउने भन्ने विषयमा सोमबार नै कानुन व्यवसायीसँग परामर्श गर्ने बताउनुभएको थियो ।